Дзьмітры Шакута

**Дзьмітры Віктаравіч Шакута** (нар. , Менск, БССР, СССР) — былы прафэсійны беларускі кікбаксэр, заслужаны майстар спорту Рэспублікі Беларусь. Шматразовы чэмпіён сьвету па тайскім боксе й кікбоксінгу як сярод прафэсіяналаў, так і сярод аматараў.

Падазраваецца ў датычнасьці да зьбіцьця менчука Рамана Бандарэнкі, які пасьля гэтага памёр у лякарні.

## Спартыўная кар’ера

* Міжкантынэнтальны чэмпіён IKF Pro Muayhtai у нападаючай вазе (2000 год)
* Чэмпіён сьвету IKF Pro Muayhtai у супэрпаўсярэдняй вазе (2000 год)
* Чэмпіён сьвету паводле вэрсіі WAKO-PRO (2000 год)
* Чэмпіён сьвету паводле вэрсіі ISS / Brute Force (2002 год)
* Чэмпіён сьвету паводле вэрсіі WKN у вагавой катэгорыі да 71 кг (2002 год)
* Чэмпіён сьвету паводле вэрсіі WPKL Muaythai у вагавой катэгорыі да 76 кг (2004 год)
* Пераможца адборачнага турніру It’s Showtime 75MAX Trophy Belgium у падгрупе B (2006 год)
* Чэмпіён сьвету паводле вэрсіі It’s Showtime Trophy у вагавой катэгорыі да 75 кг (2008 год)
* Чэмпіён сьвету паводле вэрсіі It’s Showtime у вагавой катэгорыі да 77 кг (2008—2009)

## Кар’ера па-за спортам
Пасьля заканчэньня кар’еры прафэсійнага спартоўца Шакута кіруе ўласным байцоўскім клюбам «Шок» («»). Працуе інструктарам па спэцпадрыхтоўцы ў  (часцы 3214) унутраных войскаў. Шчыльна кантактуе з хакейным функцыянэрам Дзьмітрыем Баскавым, гуляе пад яго кіраўніцтвам у хакей у камандзе «Бастыён» (там жа гуляюць, напрыклад, Віктар Лукашэнка, начальнік ДАІ Дзьмітрый Карзюк і інш.), удзельнічае ў праўладных аўтапрабегах. Напярэдадні прэзыдэнцкіх выбараў у Беларусі 2020 году публічна падтрымаў Аляксандра Лукашэнку й выказаў гатоўнасьць біцца за яго.

## Дачыненьне да забойства Рамана Бандарэнкі

Паводле зьвестак «Аб’яднаньня сілавікоў Беларусі», праз атрыманыя аўдыёзапісы й білінг нумароў мабільных тэлефонаў аб’яднаньню ўдалося дакладна ўсталяваць кола асобаў, якія маюць дачыненьне да забойства менчука Рамана Бандарэнкі, які памёр у шпіталі пасьля таго, як быў зьбіты. Шакута ўваходзіць у гэты лік.

### Перадгісторыя
11 лістапада 2020 году прыблізна а 22:00 на «» у Менску прыехалі шасьцёра мужчынаў і тры жанчыны ў цывільным і ў масках. Яны пачалі зразаць бел-чырвона-белыя стужачкі ў двары й неўзабаве пасьля гэтага ў іх узьнік канфлікт зь мясцовымі жыхарамі. Канфлікт перарос у бойку, а затым у выкраданьне Рамана Бандарэнкі. На наступны дзень юнак, не прыходзячы ў прытомнасьць, памёр у рэанімацыі бальніцы хуткай дапамогі пасьля таго, як у яго паднялася тэмпэратура да 40 градусаў. У пацярпелага дыягнаставалі вялікі ацёк мозгу, закрытую чэрапна-мазгавую траўму, субдуральныя гематомы, выцятыя месцы, ранкі. Яму некалькі гадзінаў рабілі апэрацыю па трэпанацыі чэрапу.

### Расьсьледаваньне
Важнай зачэпкаю ў справе пра гібель Бандарэнкі стала зьлітая ў інтэрнэт «Нехта» тэлефонная размова, дзе двое мужчынаў абмяркоўваюць здарэньне на «Плошчу Пераменаў». Канал заявіў, што на запісу ідзе размова паміж Шакутаю й бізнэсоўцам Дзьмітрыем Баскавым. Гэтая вэрсія супала з ацэнкаю сытуацыі іншых СМІ. Паводле вынікаў незалежнага фанаскапічнага дасьледаваньня аўдыёзапісу, спэцыялісты прыйшлі да высновы, што галасы сапраўды належаць Баскаву й Шакуце, акрамя таго, у мове грамадзянаў быў выяўлены цэлы шэраг прыкметаў, характэрных менавіта для спантаннай, а не загадзя падрыхтаванай размовы.

21 студзеня 2021 году ініцыятыва «Аб’яднаньня сілавікоў Беларусі» апублікавала вынікі ўласнага расьсьледаваньня, у якім таксама заявіла пра дачыненьне Шакуты да сьмерці Бандарэнкі. Такія высновы можна было зрабіць пасьля аналізу зьвестак  нумара мабільнага тэлефона. Шакута адмовіўся камэнтаваць абвінавачваньні.

24 верасьня 2021 году «Аб’яднаньне сілавікоў Беларусі» абнародавала зьліў размоваў супрацоўнікаў Галоўнай управы ўнутраных справаў Менскага гарвыканкаму датычна забойства Бандарэнкі. У размове 11 лістапада 2020 году камандзір групы АМАП Руслан Куляшоў паведаміў камандзіру АМАП ГУЎС Менгарвыканкаму Дзьмітрыю Балабу, што кікбаксэр Дзьмітры Шакута траўмаваў Бандарэнку пры выкраданьні на вуліцы Чарвякова ў Менску. 12 лістапада 2020 году начальнік ГУЎС Менгарвыканкаму Міхаіл Грыб пацьвердзіў у тэлефоннай размове Балабу, што чэрапна-мазгавую траўму Бандарэнку нанёс Шакута, што засьведчана на выкладзеным у Сеціве відэазапісе.

## Санкцыі ЗША, іншых краінаў
16 лістапада 2020 году міністар замежных справаў Латвіі  прыняў рашэньне пра забарону ўезду ў краіну кікбаксэра. 20 лістапада стала вядома й пра забарону ўезду ў Эстонію.

9 жніўня 2021 году Шакута быў унесены ў сьпіс спэцыяльна вызначаных грамадзянаў і заблякаваных асобаў ЗША за гвалтоўную атаку на Рамана Бандарэнку й перадачу яго міліцыі, дзе, верагодна, адбылося дадатковае пабіцьцё, што прывяло да сьмерці Бандарэнкі, і як інструктар па спэцыяльнай падрыхтоўцы ўнутраных войскаў Міністэрства ўнутраных справаў Рэспублікі Беларусь, якім ён мусіць быць. Таксама пад амэрыканскія санкцыі патрапіў і ягоны спартовы клюб «Шок».

## Крыніцы

## Вонкавыя спасылкі
* Афіцыйны сайт Дзьмітрыя Шакуты
* Баі й біяграфія Дзьмітрыя Шакуты

Катэгорыя:Заслужаныя майстры спорту Беларусі
Катэгорыя:Беларускія баксэры
Катэгорыя:Беларускія асобы ў сьпісе СВГ